|  |  |  |
| --- | --- | --- |
| **1** | **Αίτηση Υπαγωγής στο** [**https://opsan.mindev.gov.gr/**](https://opsan.mindev.gov.gr/) |  |
| **2** | [**Υπεύθυνη Δήλωση του άρθρου 8 του Ν. 1599/86 (βάσει υποδείγματος που παρατίθεται στο Προσάρτημα 1 της προκήρυξης**](http://www.2890.syzefxis.gov.gr/wp-content/uploads/2022/07/%CE%A0%CF%81%CE%BF%CF%83%CE%AC%CF%81%CF%84%CE%B7%CE%BC%CE%B1-%CE%A0%CE%B1%CF%81%CE%B1%CF%81%CF%84%CE%AE%CE%BC%CE%B1%CF%84%CE%BF%CF%82-%CE%91.docx)**)** |  |
| **3** | **Υποβολή Ηλεκτρονικού Φακέλου Τεκμηρίωσης ο οποίος περιλαμβάνει:** |  |
| 3α | Στοιχεία του φορέα και του επενδυτικού σχεδίου, όπως προσδιορίζονται στις σχετικές οθόνες και τα υπό συμπλήρωση πεδία του αναπτυξιακού νόμου (ΠΣ-Αν) |  |
| 3β | Πραγματικές, σαφείς και ορισμένες προσφορές για το σύνολο των επιλέξιμων δαπανών του επενδυτικού σχεδίου. |  |
| 3γ | Αναλυτικά τεχικοοικονομικά και λοιπά στοιχεία του φορέα και του επενδυτικού σχεδίου όπως προσδιορίζονται στις σχετικές οθόνες και τα υπό συμπλήρωση πεδία του ΠΣ-Αν, συνοδευόμενα από έγγραφα δικαιολογητικά τεκμηρίωσης, όπως προσδιορίζονται αναλυτικά στη συνέχεια |  |
| **4** | **Υποβολή Ερωτηματολογίου με ψηφιακή υπογραφή και Έκθεση Πιστοποίησης-Οριστική υποβολή αίτησης (παράγεται απ το ΠΣ-Αν)** |  |
| **Η αίτηση υποβάλλεται ηλεκτρονικά στο ΠΣ-Αν (προσωρινή υποβολή) και ακολουθεί εκτύπωση του εντύπου «Ερωτηματολόγιο»** (σε μορφή αρχείου pdf) το οποίο υπογράφεται με ηλεκτρονική υπογραφή από τον νόμιμο εκπρόσωπο του φορέα της επένδυσης. |  |
| **Για τα επενδυτικά σχέδια ύψους άνω των επτακοσίων χιλιάδων (700.000) ευρώ, ο φορέας αναθέτει την σύνταξη της έκθεσης Πιστοποίησης σε μέλος του Οικονομικού επιμελητηρίου Ελλάδος, εγγεγραμμένο στο Εθνικό Μητρώο Πιστοποιημένων Αξιολογητών (ΕΜΠΑ),** ο οποίος συντάσσει τα απαιτούμενα πεδία της Έκθεσης Πιστοποίησης λαμβάνοντας υπόψη το σύνολο των δικαιολογητικών της αίτησης υπαγωγής και ακολουθώντας τις οδηγίες του υποδείγματος του παραρτήματος της προκήρυξης υπογράφει ψηφιακά το αρχείο της Έκθεσης σε μορφή αρχείου pdf. |  |
| **Τα ψηφιακά υπογεγραμμένα αρχεία της «Αίτησης-Ερωτηματολόγιο», της «΄Εκθεσης Πιστοποίησης» (εφόσον το ύψος του επενδυτικού σχεδίου είναι άνω των επτακοσίων χιλιάδων (700.000) ευρώ** επισυνάπτονται στο ΠΣ-Αν και ακολουθεί η οριστική υποβολή της αίτησης από τον φορέα της επένδυσης. |  |
| **Με την ηλεκτρονική υποβολή της αίτησης παρέχεται από το ΠΣ-Αν: α.** Κωδικός υποβολής β. κωδικός επενδυτικού σχεδίου και γ. ημερομηνία και ώρα οριστικής υποβολής τα οποία αποτελούν το στοιχείο θεμελίωσης της σειράς προτεραιότητας μέχρι την έκδοση της διοικητικής πράξης αποδοχής ή απόρριψης της αίτησης.  Η αίτηση παραλαμβάνεται ηλεκτρονικά από την αρμόδια υπηρεσία και λαμβάνει υποχρεωτικά κατά την σειρά προτεραιότητας της οριστικής υποβολής, αριθμό πρωτοκόλλου. |  |
| **Έκθεση Πιστοποίησης.** Οι αιτήσεις υπαγωγής σχεδίων ύψους άνω των 700.000€ συνοδεύονται υποχρεωτικά από έκθεση πιστοποίησης το πρότυπο της οποίας αποτελεί παράρτημα της προκήρυξης. Η έκθεση υπογράφεται από μέλος του Οικονομικού επιμελητηρίου Ελλάδος, εγγεγραμμένο στο Εθνικό Μητρώο Πιστοποιημένων Αξιολογητών (ΕΜΠΑ) του άρθρου 117. |  |
| **5** | **Παράβολο υποβολής αίτησης υπαγωγής (Υποβάλλεται εκτύπωση e-Παραβόλου)** |  |
|  | Υποβάλλεται μέσω του ΠΣ-Αν, σύμφωνα με τα προβλεπόμενα στην οικεία προκήρυξη (Άρθρο 27). Η εξόφληση του παραβόλου θα πρέπει να έχει ολοκληρωθεί **πριν την υποβολή της αίτησης υπαγωγής** και να τεκμηριώνεται με την διαλειτουργικότητα του ΠΣ-Αν. Επισημαίνεται ότι το απαιτούμενο παράβολο υπολογίζεται ως ποσοστό επί του συνολικού επιλέξιμου κόστους του επενδυτικού σχεδίου και όχι επί του ενισχυόμενου τμήματος αυτού. |  |
| **6** | **Οικονομοτεχνική μελέτη (τα περιεχόμενα ορίζονται στο Προσάρτημα-1 της προκήρυξης)** |  |
| **7** | **Στοιχεία τεκμηρίωσης της νόμιμης υπόστασης υφιστάμενων φορέων κατά την**  **υποβολή της αίτησης υπαγωγής** |  |
| 7α | Βεβαίωση καταχώρησης και μεταβολών του φορέα στο ΓΕΜΗ. Για τους φορείς της παρ. 1γ του Άρθρου 13 πιστοποιητικό καταχώρησης στο οικείο Μητρώο, όπως αυτό ορίζεται στο θεσμικό πλαίσιο λειτουργίας τους (Μητρώο Κοινωνικής Οικονομίας του Υπουργείου Εργασίας και Κοινωνικής Ασφάλισης για τις Κοιν.Σ.Επ, **Εθνικό Μητρώο Αγροτικών Συνεταιρισμών και άλλων συλλογικών φορέων του Υπουργείου Αγροτικής Ανάπτυξης και Τροφίμων, για τους Αγροτικούς Συνεταιρισμούς (ΑΣ) και τις Αγροτικές Εταιρικές Συμπράξεις (ΑΕΣ), Μητρώο της Υ.Α. του άρθρου 37 του ν.4384/2016 για τις Ομάδες Παραγωγών (ΟΠ)).**  **Για τις ατομικές επιχειρήσεις που ασκούν στην Επικράτεια αγροτική δραστηριότητα ή κατέχουν αγροτική εκμετάλλευση βεβαίωση καταχώρησης στο Μητρώο «Μητρώο Αγροτών και Αγροτικών Εκμεταλλεύσεων» (Μ.Α.Α.Ε.)**  Ως χρόνος ίδρυσης νοείται ο χρόνος ίδρυσης που αποτυπώνεται στο πιστοποιητικό καταχώρησης του φορέα στο οικείο μητρώο. Για επιχειρήσεις που προέρχονται από μετατροπή, ως χρόνος ίδρυσης νοείται αυτός της αρχικής σύστασής τους. Για υφιστάμενες που έχουν προκύψει από συγχώνευση ως χρόνος ίδρυσης νοείται α) σε περίπτωση που η συγχώνευση έχει προκύψει με δημιουργία νέας εταιρείας, ο χρόνος ίδρυσης αυτής, (β) σε περίπτωση που η συγχώνευση έχει προκύψει με απορρόφηση, ο χρόνος ίδρυσης της απορροφώσας επιχείρησης. |  |
| 7β | Ισχύον καταστατικό. |  |
| 7γ | Δήλωση μεταβολών από την αρμόδια Δ.Ο.Υ. ή Εκτύπωση «Προσωποποιημένης Πληροφόρησης» από το myaade.gr όπου αναφέρονται οι κωδικοί δραστηριότητας του φορέα. |  |
| 7δ | Στοιχεία πιστοποίησης της σύνθεσης του φορέα κατά το χρόνο υποβολής της αίτησης υπαγωγής (δεν αφορά εισηγμένες σε χρηματιστηριακή αγορά και προσωπικές εταιρείες): Πρακτικά τελευταίας Γενικής Συνέλευσης Μετόχων / εταίρων / μελών του φορέα. Σε περίπτωση μεταβολής της μετοχικής / εταιρικής σύνθεσης, μετά την τελευταία Γ.Σ., απόσπασμα του βιβλίου Μετόχων ή Μελών, για τη μεταβολή, με υπογραφή του λογιστή |  |
| 7ε | Νομιμοποιητικά έγγραφα εκπροσώπησης |  |
| Σε περίπτωση φορέα που έχει την έδρα τoυ στο εξωτερικό και υποκατάστημα στην ελληνική επικράτεια, τα παραπάνω δικαιολογητικά υποβάλλονται για την αλλοδαπή εταιρεία-φορέα ενώ για το υποκατάστημα υποβάλλονται τα στοιχεία (7α), (7γ) και (7ε) που έχουν εφαρμογή. Σε περίπτωση που στη χώρα εγκατάστασης της αλλοδαπής εταιρείας δεν εκδίδονται ίσης νομιμοποιητικής βαρύτητας δικαιολογητικά, υποβάλλεται βεβαίωση της οικείας προξενικής αρχής. Τα άνω έγγραφα φέρουν, εφ’ όσον προβλέπεται, τη σφραγίδα της Χάγης και συνοδεύονται από επίσημη μετάφραση στην ελληνική γλώσσα. | | |
| **8** | **Στοιχεία φερεγγυότητας υφιστάμενου φορέα** |  |
| 8α | Βεβαίωση φορολογικής ενημερότητας σε ισχύ κατά το χρόνο υποβολής της αίτησης υπαγωγής |  |
| 8β | Βεβαίωση ασφαλιστικής ενημερότητας σε ισχύ κατά το χρόνο υποβολής της αίτησης υπαγωγής |  |
| 8γ | Ενιαίο Πιστοποιητικό δικαστικής φερεγγυότητας περί μη πτώχευσης, μη υποβολής αίτησης για πτώχευση, μη θέσης σε αναγκαστική διαχείριση και μη υποβολής αίτησης για θέση σε αναγκαστική διαχείριση τελευταίου μηνός πριν την υποβολή της αίτησης.  Σε περίπτωση όπου στο Ενιαίο Πιστοποιητικό δικαστικής φερεγγυότητας δεν υπάρχει σχετική αναφορά περί μη υποβολής αίτησης για θέση σε αναγκαστική διαχείριση, υποβάλλεται Υπεύθυνη Δήλωση του νόμιμου εκπροσώπου του φορέα ότι δεν έχει υποβληθεί αίτηση για θέση σε αναγκαστική διαχείριση |  |
| Σε περίπτωση φορέα που έχει την έδρα τoυ στο εξωτερικό και υποκατάστημα στην ελληνική επικράτεια, τα παραπάνω δικαιολογητικά υποβάλλονται για το υποκατάστημα ενώ για την αλλοδαπή εταιρεία-φορέα υποβάλλονται τα αντίστοιχα δικαιολογητικά ίσης νομιμοποιητικής βαρύτητας. Σε περίπτωση που στη χώρα εγκατάστασης της αλλοδαπής εταιρείας δεν εκδίδονται ίσης νομιμοποιητικής βαρύτητας δικαιολογητικά, υποβάλλεται βεβαίωση της οικείας προξενικής αρχής. Τα άνω έγγραφα φέρουν, εφ’ όσον προβλέπεται, τη σφραγίδα της Χάγης και συνοδεύονται από επίσημη μετάφραση στην ελληνική γλώσσα. | | |
| **9** | **Οικονομικά στοιχεία φορέα επενδυτικού σχεδίου, όπως τηρούνται κατά**  **περίπτωση, σύμφωνα με τις ισχύουσες φορολογιστικές διατάξεις:** |  |
| 9α | Οικονομικές καταστάσεις των τριών (3) τελευταίων διαχειριστικών χρήσεων με τις παρατηρήσεις του ορκωτού ελεγκτή, όταν η εταιρία επιλέγει ή υποχρεούται να ελέγχεται από νόμιμους ελεγκτές |  |
| 9β | Δήλωση Φορολογίας Εισοδήματος Νομικών Προσώπων και νομικών οντοτήτων (Ν) του τελευταίου οικονομικού έτους, των τριών (3) τελευταίων διαχειριστικών χρήσεων |  |
| 9γ | Έντυπο Ε3 των τριών (3) τελευταίων διαχειριστικών χρήσεων |  |
| 9δ | Οριστικό ισοζύγιο (τουλάχιστον 2θμιας ανάλυσης) της τελευταίας κλεισμένης διαχειριστικής χρήσης, υπογεγραμμένα |  |
| 9ε | Ισοζύγιο (τουλάχιστον 2θμιας ανάλυσης) του προηγούμενου μήνα πριν την υποβολή της αίτησης υπαγωγής. |  |
| Σε περίπτωση όπου ο φορέας του επενδυτικού σχεδίου αιτείται να λάβει βαθμολογία λαμβάνοντας υπόψη τα οικονομικά μεγέθη της τέταρτης κλεισμένης διαχειριστικής χρήσης πριν την υποβολή της αίτησης υπαγωγής υποβάλλει τα ανωτέρω δικαιολογητικά (9α έως και 9γ) αυτής. | | |
| Σε περίπτωση φορέα που έχει την έδρα τoυ στο εξωτερικό και υποκατάστημα στην ελληνική επικράτεια, τα παραπάνω δικαιολογητικά υποβάλλονται για το υποκατάστημα ενώ για την αλλοδαπή εταιρεία - φορέα υποβάλλεται το στοιχείο 9α. | | |
| **10** | **Στοιχεία τεκμηρίωσης του μεγέθους ως ΜΜΕ (υποβάλλεται μόνο για ΜΜΕ)** |  |
| 10α | Υποβάλλεται Δήλωση Μικρομεσαίων Επιχειρήσεων (ΜΜΕ) σύμφωνα με τη Σύσταση 2003/361/ΕΚ της Επιτροπής της 6ης Μαΐου 2003 και το Υπόδειγμα 2003/C 118/03, υπογεγραμμένη (ψηφιακά) από το νόμιμο εκπρόσωπο του φορέα. Η Δήλωση ΜΜΕ συμπληρώνεται με βάση τη μετοχική/εταιρική σύνθεση του φορέα κατά τον χρόνο έναρξης εργασιών του επενδυτικού σχεδίου, όπως δηλώνεται στο αίτημα υπαγωγής. |  |
| 10β | Η Δήλωση συνοδεύεται από διάγραμμα συμμετοχών όπου απεικονίζονται οι επιχειρήσεις στις οποίες συμμετέχει ο φορέας και οι επιχειρήσεις -μέτοχοι του φορέα, καθώς και οι συνδεδεμένες και συνεργαζόμενες όλων των παραπάνω επιχειρήσεων. Σε περίπτωση που φυσικά πρόσωπα (μέτοχοι-εταίροι ή ασκούντες διοίκηση στο φορέα ή σε κάποια από τις παραπάνω εταιρείες) συμμετέχουν ή ασκούν διοίκηση και σε άλλες πέραν των προαναφερθεισών επιχειρήσεων, αυτές πρέπει επίσης να απεικονίζονται στο παραπάνω διάγραμμα, εφόσον δραστηριοποιούνται στην ίδια ή σε όμορη αγορά με το φορέα της επένδυσης. Το διάγραμμα συμμετοχών υποβάλλεται από όλους του φορείς επενδυτικών σχεδίων που χαρακτηρίζονται ως MME με σχετική αναφορά αν δεν υπάρχουν συμμετοχές κατά τα παραπάνω οριζόμενα. |  |
| 10γ | Για κάθε συνεργαζόμενη ή συνδεδεμένη επιχείρηση του φορέα κατά τον ορισμό της Ευρωπαϊκής Επιτροπής, υποβάλλονται στοιχεία τεκμηρίωσης της μετοχικής–εταιρικής σύνθεσης, σύμφωνα με τα οριζόμενα στην παράγραφο 3iv της παρούσας καθώς και τη σύνθεση του Διοικητικού Συμβουλίου. |  |
| 10δ | Για κάθε συνεργαζόμενη ή συνδεδεμένη επιχείρηση του φορέα, κατά τον ορισμό της Ευρωπαϊκής Επιτροπής, υποβάλλονται οικονομικές καταστάσεις των 3 τελευταίων κλεισμένων διαχειριστικών χρήσεων (για επιχειρήσεις με βιβλία Γ’ κατηγορίας) ή αντίστοιχα έντυπα Ε3 (για επιχειρήσεις με βιβλία Β’ κατηγορίας). Για επιχειρήσεις τα αποτελέσματα των οποίων ενοποιούνται στα αποτελέσματα ομίλου επιχειρήσεων, υποβάλλονται οι ενοποιημένες οικονομικές καταστάσεις του ομίλου, με απόσπασμα του παραρτήματός τους όπου εμφανίζονται οι συμμετοχές. |  |
| 10ε | Υποβληθείσες ΑΠΔ των 3 τελευταίων κλεισμένων διαχειριστικών χρήσεων, για το φορέα της επένδυσης και για κάθε συνεργαζόμενη ή συνδεδεμένη επιχείρησή του συνοδευόμενες από τις αντίστοιχες μηνιαίες καταστάσεις μισθοδοσίας της επιχείρησης ή εναλλακτικά Υπεύθυνη δήλωση του νόμιμου εκπροσώπου της κάθε επιχείρησης (του φορέα της επένδυσης και της κάθε συνεργαζόμενης ή συνδεδεμένης επιχείρησης του) που δηλώνει τις θέσεις απασχόλησης της επιχείρησης εκφρασμένες σε ΕΜΕ για κάθε μία από τις 3 τελευταίες κλεισμένες διαχειριστικές χρήσεις πριν την αίτηση υπαγωγής. Κάθε μία υπεύθυνη δήλωση ανά επιχείρηση θα συνοδεύεται είτε από αρχείο xls (Πίνακας υφιστάμενης απασχόλησης) για κάθε μία από τις 3 τελευταίες κλεισμένες διαχειριστικές χρήσεις της επιχείρησης πριν την αίτηση υπαγωγής, συμπληρωμένο με την ονομαστική κατάσταση των εργαζομένων της επιχείρησης (βάσει υποδείγματος αναρτημένου στην ιστοσελίδα του αναπτυξιακού νόμου), είτε από σχετική εκτυπωμένη αναφορά πληροφοριακού συστήματος της επιχείρησης που περιέχει τα στοιχεία του υποδείγματος. |  |
| Σε περίπτωση που ο φορέας του επενδυτικού σχεδίου προκύψει μετά από διαδικασία συγχώνευσης υφιστάμενων εταιριών του άρθρου 12 παρ. γ΄, τα ανωτέρω δικαιολογητικά τεκμηρίωσης μεγέθους ΜΜΕ υποβάλλονται ξεχωριστά για καθεμία από τις υπό συγχώνευση εταιρείες. | | |
| **11** | **Στοιχεία τεκμηρίωσης του χαρακτήρα της αρχικής επένδυσης του επενδυτικού σχεδίου σύμφωνα με τα οριζόμενα στην παρ. 1 του άρθρου 16 του ν.4887/22 (όταν δεν αφορά την δημιουργία νέας μονάδας).** |  |
| 11.1 | **Στις περιπτώσεις β, γ και δ της παρ. 1 του άρθρου 16 του ν.4887/22 (επέκταση δυναμικότητας, διαφοροποίηση παραγωγής, θεμελιώδης αλλαγή παραγωγικής διαδικασίας):** |  |
| 11.1.α | Άδεια λειτουργίας υφιστάμενης μονάδας. Σε περίπτωση που η άδεια περιλαμβάνει συμπληρωματικές εγκρίσεις που αποτελούν προϋπόθεση της ισχύος αυτής, υποβάλλονται οι σχετικές εγκρίσεις ή υπεύθυνη δήλωση του νομίμου εκπροσώπου του φορέα, ότι πληρείται το σύνολο των προϋποθέσεων αυτών. |  |
| Σε περιπτώσεις επέκτασης, η πρόσθετη δυναμικότητα της μονάδας ως αποτέλεσμα του επενδυτικού σχεδίου γίνεται αποδεκτή εφόσον η υφιστάμενη δυναμικότητα πιστοποιείται από επίσημα στοιχεία (άδεια λειτουργίας ή οποιοδήποτε άλλο έγγραφο δημόσιας αρχής με αναφορά στην παραγωγική δυναμικότητα) ή, σε περίπτωση που δεν προβλέπονται, με Υπεύθυνη Δήλωση μηχανικού παραγωγής της μονάδας για τη δυναμικότητα αυτής. |  |
|  | **Σε περίπτωση γεωργικής εκμετάλλευσης όπου δεν προβλέπεται αδειοδότηση από το θεσμικό πλαίσιο για την άσκηση της συγκεκριμένης οικονομικής δραστηριότητας, για την τεκμηρίωση της δυναμικότητας υποβάλλεται η δήλωση Ενιαίας Ενίσχυσης του τελευταίου έτους συνοδευόμενη από βεβαίωση απόδοσης για τη δυναμικότητα της εγκατάστασης υπογεγραμμένη από γεωπόνο.** |  |
| **11.2** | **Στην περίπτωση γ της παρ. 1 του άρθρου 16 (διαφοροποίηση της παραγωγής) υποβάλλονται επιπλέον των δικαιολογητικών της προηγούμενης παραγράφου:** |  |
| 11.2.α | Απόσπασμα του Μητρώου Παγίων Περιουσιακών Στοιχείων της επιχείρησης υπογεγραμμένο από το λογιστή, το οποίο θα περιλαμβάνει την αναπόσβεστη αξία όπως έχει καταγραφεί στο οικονομικό έτος πριν το αίτημα υπαγωγής, των στοιχείων ενεργητικού που θα χρησιμοποιηθούν εκ νέου για την παραγωγική λειτουργία του επενδυτικού σχεδίου, σε πλήρη συμφωνία με την αναλυτική περιγραφή τους στην Ενότητα Β της οικονομοτεχνικής μελέτης . |  |
| **11.3** | **Στην περίπτωση δ της παρ. 1 του άρθρου 16 του ν.4487/22 (θεμελιώδης αλλαγή της παραγωγικής διαδικασίας) και εφόσον ο φορέας της επένδυσης είναι μεγάλη επιχείρηση υποβάλλονται επιπλέον των δικαιολογητικών της περίπτωσης ανωτέρω:** |  |
| 11.3.α | Αποσπάσματα των τριών τελευταίων ετών του Μητρώου Παγίων Περιουσιακών στοιχείων της εγκατάστασης που πρόκειται να εκσυγχρονιστεί, υπογεγραμμένα από το λογιστή σε πλήρη συμφωνία με την αναλυτική περιγραφή τους στην Ενότητα Β της οικονομοτεχνικής μελέτης, τα οποία θα περιλαμβάνουν τις ετήσιες αποσβέσεις των στοιχείων αυτών. |  |
| Σε περίπτωση που στα υποβληθέντα οικονομικά στοιχεία δεν αποτυπώνονται σαφώς οι συνδεόμενες με την δραστηριότητα αποσβέσεις για τα τρία τελευταία έτη, τεκμαίρεται η μη πλήρωση του σχετικού κριτηρίου. |  |
| **11.4** | **Τεκμηρίωση επιλεξιμότητας δαπανών αγοράς παγίων στοιχείων ενεργητικού επιχειρηματικής μονάδας που έχει παύσει τη λειτουργία της** |  |
|  | Στην περίπτωση που στο επενδυτικό σχέδιο εμπεριέχονται δαπάνες αγοράς μέρους των στοιχείων ενεργητικού επιχειρηματικής εγκατάστασης που έχει κλείσει υποβάλλονται (ανά περίπτωση όπου απαιτείται): |  |
| 11.4.α | Βεβαιώσεις αρμόδιων αρχών ή και λοιπά στοιχεία από τα οποία να τεκμηριώνεται ότι η επιχειρηματική εγκατάσταση έχει κλείσει δύο (2) τουλάχιστον έτη πριν την ημερομηνία υποβολής της αίτησης υπαγωγής (ενδεικτικά, βεβαίωση ΓΕΜΗ ή δήλωση μεταβολών ΔΟΥ για την παύση λειτουργίας της εγκατάστασης ή τη θέση σε εκκαθάριση ή συγκεντρωτικές καταστάσεις μισθοδοσίας και λογαριασμοί καταναλώσεων, των τελευταίων περιόδων παραγωγικής και μη παραγωγικής λειτουργίας) |  |
| 11.4.β | Πιστοποιητικό από ανεξάρτητο εκτιμητή μηχανικό ή από επίσημο φορέα (π.χ. Τεχνικό Επιμελητήριο της Ελλάδος) στο οποίο θα αναφέρεται η εμπορική αξία των ακινήτων (κτίρια) αφαιρουμένης της αξίας του γηπέδου επί του οποίου έχουν ανεγερθεί και θα βεβαιώνεται ότι η κατασκευή τους είναι σύμφωνη με την πολεοδομική και λοιπή νομοθεσία. Σε περίπτωση που τμήμα των κτιριακών εγκαταστάσεων έχει ρυθμιστεί με τον Ν.4495/2017 ή προγενέστερο νόμο, το πιστοποιητικό θα πρέπει να περιλαμβάνει επιμέρους εκτίμηση του κόστους αυτών. |  |
| 11.4.γ | Έκθεση από πραγματογνώμονα Τεχνικού Επιμελητηρίου της Ελλάδος ή άλλου επίσημου φορέα για την εμπορική αξία και την κατάσταση του εξοπλισμού καθώς και την δυνατότητα επαναλειτουργίας του. Στην έκθεση θα βεβαιώνεται η παλαιότητα του εξοπλισμού με βάση την ημερομηνία κτήσης του όπως προκύπτει από το μητρώο παγίων της επιχείρησης. |  |
| 11.4.δ | Υπεύθυνη δήλωση του πωλητή ψηφιακά υπογεγραμμένη στην οποία θα αναφέρονται:  - κρατικές ενισχύσεις που τυχόν έχει λάβει η επιχειρηματική μονάδα και αναλυτική περιγραφή των παγίων που έχουν ενισχυθεί.  - ότι ο πωλητής (ως φυσικό ή νομικό πρόσωπο) δεν σχετίζεται με τον φορέα της επένδυσης, δηλαδή δεν κατέχει/ελέγχει την πλειοψηφία των μετοχών ή των δικαιωμάτων ψήφου και δεν ασκεί κυρίαρχη επιρροή στο φορέα της επένδυσης μέσω εταιριών ή μέσω ομάδας φυσικών προσώπων που ενεργούν από κοινού (π.χ. μέλη της ίδιας οικογένειας) εκτός εάν πρόκειται για μικρή επιχείρηση, η οποία αποκτάται από έναν υπάλληλο του αρχικού ιδιοκτήτη ο οποίος δεν έχει συγγένεια μέχρι 3ου βαθμού με τον ιδιοκτήτη της μονάδας που έπαυσε τη λειτουργία της (σε περίπτωση νομικού προσώπου στη θέση του ιδιοκτήτη εννοούνται τα φυσικά πρόσωπα που κατέχουν μερίδιο/μετοχές του εταιρικού/μετοχικού κεφαλαίου) και η υπαλληλική σχέση να είχε διάρκεια τουλάχιστον δύο (2) ετών. |  |
| **12** | **Στοιχεία τεκμηρίωσης της δυνατότητας χρηματοδότησης του κόστους του επενδυτικού σχεδίου από το φορέα μέσω ιδίων κεφαλαίων.** Η τεκμηρίωση της δυνατότητας χρηματοδότησης του κόστους του επενδυτικού σχεδίου αναφέρεται στο συνολικό αιτηθέν ενισχυόμενο κόστος αυτού που προκύπτει μετά την εφαρμογή των ορίων και περιορισμών του νόμου 4887/2022 (π.χ. περιορισμοί άρθρου 6) και της οικείας απόφασης προκήρυξης καθεστώτος, αφού αφαιρεθεί το ποσό της αιτούμενης επιχορήγησης εφόσον προβλέπεται στο χρηματοδοτικό σχήμα. |  |
| 12.1 | **Αύξηση κεφαλαίου με νέες εισφορές**  Σε περίπτωση που σύνολο ή τμήμα των ιδίων κεφαλαίων πρόκειται να καλυφθεί με αύξηση κεφαλαίου του φορέα από νέες εισφορές σε μετρητά των εταίρων / μελών, η οποία θα πραγματοποιηθεί μετά την υποβολή της αίτησης υπαγωγής, υποβάλλεται απόφαση Γενικής Συνέλευσης (Γ.Σ.) για την υποβολή αιτήματος υπαγωγής στο Ν.4887/2022 και τον τρόπο χρηματοδότησης του επενδυτικού σχεδίου.  Επιπρόσθετα, υποβάλλονται τα παρακάτω δικαιολογητικά: |  |
| 12.1.α | Αν οι συμμετέχοντες στο φορέα είναι **Φυσικά Πρόσωπα** η δυνατότητα καταβολής του απαιτούμενου ποσού είναι δυνατό να τεκμηριώνεται με:  - **τραπεζικές βεβαιώσεις** στις οποίες αναφέρονται τα διαθέσιμα υπόλοιπα των λογαριασμών των φυσικών προσώπων και τα μέσα διαθέσιμα υπόλοιπα του προηγούμενου μήνα πριν από το μήνα υποβολής της αίτησης υπαγωγής,  - **βεβαιώσεις κατοχής κινητών αξιών** (ομολόγων, μετοχών εισηγμένων εταιρειών) στις οποίες αποτιμάται η τρέχουσα αξία τους και η μέση αξία του προηγούμενου μήνα πριν από το μήνα υποβολής της αίτησης υπαγωγής.  Οι βεβαιώσεις θα πρέπει να αναφέρουν **όλες την ίδια ημερομηνία διαθέσιμων υπολοίπων ή και αποτίμησης αξιών**. |  |
| 12.1.β | **Σε περίπτωση που ο φορέας της επένδυσης είναι συνεταιρισμός** και εφόσον η συμμετοχή κάθε μέλους στην αύξηση του συνεταιριστικού κεφαλαίου για τους σκοπούς της επένδυσης, δεν υπερβαίνει τις 5.000 €, είναι δυνατό, αντί των παραπάνω δικαιολογητικών να υποβληθεί μόνο απόφαση της Γενικής Συνέλευσης. |  |
| 12.1.γ | Αν οι μέτοχοι-εταίροι του φορέα είναι **Νομικά πρόσωπα** υποβάλλονται για το καθένα: |  |
| -Οικονομικές καταστάσεις της τελευταίας κλεισμένης διαχειριστικής χρήσης και πρόσφατο οριστικό ισοζύγιο για εταιρείες που τηρούν βιβλία Γ΄ Κατηγορίας (εκτός αν έχουν ήδη υποβληθεί με τη Δήλωση ΜΜΕ για τον υπολογισμό του μεγέθους, οπότε δεν απαιτείται εκ νέου υποβολή) ή, για εταιρείες που τηρούν βιβλία Β’ κατηγορίας, καταρτισθείς προς τούτο ισολογισμός της τελευταίας κλεισμένης διαχειριστικής χρήσης και ισοζύγιο λογαριασμών του προηγούμενου μήνα υπογεγραμμένα από το λογιστή και το νόμιμο εκπρόσωπο της εταιρείας. |  |
| 12.1.δ | -Σε περίπτωση που η συμμετοχή του νομικού πρόσωπου στην αύξηση κεφαλαίου του φορέα του επενδυτικού σχεδίου, δεν προέλθει από υφιστάμενα διαθέσιμα, αλλά απαιτείται για το σκοπό αυτό προηγούμενη αύξηση του κεφαλαίου από νέες εισφορές των μετόχων/εταίρων του, υποβάλλονται:  α).απόφαση της Γ.Σ. της μετόχου ή του Δημοτικού Συμβουλίου (εφόσον ο φορέας της επένδυσης είναι δημοτική επιχείρηση), για τη συμμετοχή της στην αύξηση κεφαλαίου του φορέα για τους σκοπούς της επένδυσης.  β). κατά περίπτωση (για φυσικό ή νομικό πρόσωπο), τα δικαιολογητικά  των προηγούμενων εδαφίων |  |
| 12.1.ε | **-Σε περίπτωση επενδυτικών φορέων εισηγμένων σε οργανωμένη χρηματιστηριακή αγορά**, αντί των ανωτέρω δικαιολογητικών υποβάλλεται η απόφαση της Επιτροπής Κεφαλαιαγοράς για την έγκριση της αύξησης μετοχικού κεφαλαίου. |  |
| **12.2** | **Αύξηση κεφαλαίου για το επενδυτικό σχέδιο πριν την υποβολή της αίτησης**  **υπαγωγής** |  |
| 12.2.α.1 | Νομιμοποιητικά στοιχεία αύξησης και καταβολής του κεφαλαίου από τα οποία και να προκύπτει ότι αυτή πραγματοποιήθηκε για το σκοπό της επένδυσης. Αναλυτικότερα: |  |
| - Σε περίπτωση κεφαλαιουχικών εταιρειών:  (1)Απόσπασμα απόφασης Γενικής Συνέλευσης (Γ.Σ.) για την αύξηση του μετοχικού κεφαλαίου για το σκοπό της προτεινόμενης επένδυσης.  (2)Πιστοποιητικό ΓΕΜΗ καταχώρησης της απόφασης αύξησης  (3)Καταθετήρια του εισφερόμενου ποσού από τους μετόχους όπου θα αναγράφεται η αιτιολογία καταβολής  (4)Πιστοποιητικό ΓΕΜΗ της πιστοποίησης καταβολής της αύξησης ή αντίγραφο της σχετικής καταχώρησης στο ΓΕΜΗ |  |
| 12.2.α.2 | - Σε περίπτωση προσωπικών εταιρειών: Πράξη τροποποίησης καταστατικού, κατατεθειμένη στο ΓΕΜΗ και το αντίστοιχο πιστοποιητικό ΓΕΜΗ της εν λόγω καταχώρησης, αναφορικά με την πραγματοποιηθείσα αύξηση του εταιρικού κεφαλαίου, όπου θα αναγράφεται ο σκοπός της. |  |
| 12.2.β | Στοιχεία τεκμηρίωσης της διαθεσιμότητας του κεφαλαίου της αύξησης κατά το χρόνο υποβολής της αίτησης υπαγωγής (βεβαίωση μέσου υπολοίπου τραπεζικού λογαριασμού του τελευταίου μηνός καθώς και πρόσφατο απόσπασμα ισοζυγίου στο οποίο εμφανίζονται τα υπόλοιπα των εν λόγω λογαριασμών για επιχειρήσεις με βιβλία Γ’ Κατηγορίας).  Σημειώνεται ότι ως χρόνος της αύξησης θεωρείται: α) για τις επιχειρήσεις που έχουν υποχρέωση πιστοποίησης της καταβολής: η ημερομηνία ανακοίνωσης από το Γ.Ε.Μ.Η (ή το οικείο μητρώο) της καταχώρησης πιστοποίησης της καταβολής του ποσού της αύξησης β) για τις λοιπές επιχειρήσεις: η ημερομηνία ανακοίνωσης από το Γ.Ε.Μ.Η (ή το οικείο μητρώο) της καταχώρησης της τροποποίησης του καταστατικού. |  |
| **12.3** | **Κεφαλαιοποίηση ή ανάλωση υφιστάμενων φορολογηθέντων αποθεματικών ή κερδών εις νέον**  Σε περίπτωση που σύνολο ή τμήμα των ιδίων κεφαλαίων πρόκειται να καλυφθεί με κεφαλαιοποίηση ή ανάλωση υφιστάμενων φορολογηθέντων αποθεματικών ή κερδών εις νέον: |  |
| 12.3.α | Για υφιστάμενες εταιρείες με διπλογραφικό λογιστικό σύστημα (βιβλία Γ κατηγορίας), τα απαιτούμενα δικαιολογητικά καλύπτονται από τα Οικονομικά στοιχεία του φορέα που υποβάλλονται σύμφωνα με το εδάφιο 6 της παρούσας (Οικονομικά στοιχεία φορέα επενδυτικού σχεδίου, όπως τηρούνται κατά περίπτωση). |  |
| 12.3.β | Για υφιστάμενες εταιρείες με απλογραφικό σύστημα (βιβλία Β κατηγορίας), αυτός ο τρόπος κάλυψης ιδίων κεφαλαίων δεν γίνεται αποδεκτός. |  |
| Για την τεκμηρίωση του τρόπου σχηματισμού των φορολογηθέντων αποθεματικών (από πραγματοποιηθέντα έσοδα του φορέα) και της δυνατότητας διάθεσης τους για τον σκοπό της επένδυσης, υποβάλλονται τα παρακάτω δικαιολογητικά για τις χρήσεις στις οποίες σχηματίστηκαν: | | |
| 12.3.γ | Ισοζύγιο των λογαριασμών: ΕΛΠ:46 (Αποθεματικά νόμων) και 48 (Αποθεματικά καταστατικού και λοιπά αποθεματικά). Σε περίπτωση που οι χρήσεις αναφέρονται σε ΕΓΛΣ: 41.03, 41.04, 41.05. |  |
| 12.3.δ | Ισολογισμό για τις σχετικές χρήσεις σχηματισμού τους. |  |
| 12.3.ε | Το προσάρτημα του παραπάνω ισολογισμού, το οποίο στο στοιχείο (12) «Στοιχεία Καθαρής Θέσης», υποχρεωτικά πρέπει να έχει ανάλυση κάθε αποθεματικού, με σύντομη περιγραφή του σκοπού του και της κίνησης που παρουσίασε στην περίοδο (Μόνο για μικρές, μεσαίες, μεγάλες – όχι για πολύ μικρές βάσει κριτηρίων ΕΛΠ). Ο αριθμός (12) και η περιγραφή «Στοιχεία Καθαρής Θέσης» στο προσάρτημα είναι ενδεικτικός και μπορεί να διαφέρει αριθμητικά ή λεκτικά, ανάλογα με τις ιδιαίτερες απαιτήσεις κάθε οντότητας. Ωστόσο, σίγουρα θα υπάρχει σχετική αναφορά καθώς είναι υποχρέωση του Άρθρου 29 του Ν.4308/14. |  |
| 12.3.στ | Κατάσταση Μεταβολών καθαρής θέσης, όπου φαίνονται αναλυτικά το αρχικό-τελικό υπόλοιπο και οι μεταβολές στην κάθε χρήση των αποθεματικών (Μόνο για Μεσαίες και Μεγάλες Επιχειρήσεις βάσει κριτηρίων ΕΛΠ). |  |
| 12.3.ζ | Αποφάσεις της Γενικής Συνέλευσης των φορέων για τα έτη στα οποία σχηματίστηκαν αποθεματικά από την διανομή κερδών. |  |
| **13** | **Στοιχεία τεκμηρίωσης της δυνατότητας χρηματοδότησης του κόστους του επενδυτικού σχεδίου από το φορέα με εξωτερική χρηματοδότηση.**  Η τεκμηρίωση της δυνατότητας χρηματοδότησης του κόστους του επενδυτικού σχεδίου αναφέρεται στο συνολικό αιτηθέν ενισχυόμενο κόστος που προκύπτει μετά την εφαρμογή των ορίων και περιορισμών του νόμου 4887/22 (π.χ. περιορισμοί άρθρου 6) και της οικείας απόφασης προκήρυξης καθεστώτος.  Η δυνατότητα χρηματοδότησης του επενδυτικού σχεδίου με τη λήψη δανείου, τεκμηριώνεται με την υποβολή ενός εκ των παρακάτω δικαιολογητικών: |  |
| 13.1 | Προέγκριση χορήγησης δανείου από Τράπεζα ή άλλο χρηματοδοτικό οργανισμό, στην οποία αναφέρονται το ύψος, ο σκοπός, η διάρκεια, το επιτόκιο, η περίοδος χάριτος, οι εξασφαλίσεις για την χορήγηση του δανείου. Στην επιστολή πρόθεσης χορήγησης ή έγκρισης δανείου αναφέρονται σαφώς το αντικείμενο, ο τόπος και το συνολικό κόστος του επενδυτικού σχεδίου.  Η υποβολή της προέγκρισης δύναται να πραγματοποιείται το αργότερο 45 ημέρες μετά την καταληκτική ημερομηνία υποβολής αιτήσεων της οικείας προκήρυξης. Στην περίπτωση αυτή υποβάλλεται Υπεύθυνη Δήλωση ψηφιακά υπογεγραμμένη από τον νόμιμο εκπρόσωπο του φορέα της επένδυσης περί προσκόμισης της εγκριτικής πράξης του δανείου (προέγκριση) εντός 45 ημερών από τη λήξη της προθεσμίας υποβολής των αιτήσεων. Στην Υπεύθυνη Δήλωση αναγράφεται το αιτούμενο ποσό του δανείου. |  |
| Σε περίπτωση χορήγησης δανείου από fund υποβάλλονται τα εξής:  α) απόφαση της επενδυτικής επιτροπής του fund για τη χορήγηση δανείου χρηματοδότησης της επένδυσης  β) βεβαίωση καταχώρησης του fund από την αρμόδια Επιτροπή Κεφαλαιαγοράς. |  |
| Στην περίπτωση που στις εξασφαλίσεις του δανείου εμπεριέχεται ενεχυρίαση μετρητών και ο φορέας του επενδυτικού σχεδίου αιτείται τη χρηματοδότησή τμήματος του επενδυτικού σχεδίου και με ίδια κεφάλαια, προκειμένου να αποδεικνύεται η επάρκεια των τελευταίων, αυτά θα πρέπει να υπερβαίνουν το απαιτούμενο ποσό τουλάχιστον κατά το ποσό της ενεχυρίασης. |  |
| 13.2 | Σε περίπτωση ομολογιακού δανείου, υποβάλλεται απόφαση του αρμόδιου συλλογικού οργάνου της Α.Ε. (Δ.Σ. ή Γ.Σ.) για την έκδοση ομολογιακού δανείου και βεβαίωση γνωστοποίησής της στο ΓΕΜΗ. Στην απόφαση αναφέρεται ο σκοπός, το είδος, το ύψος, οι εξουσιοδοτήσεις και λοιποί όροι του δανείου. |  |
| 13.3 | Στην περίπτωση προσκόμισης της έγκρισης του δανείου σε χρόνο μεταγενέστερο της αίτησης για την ανάλυση της βιωσιμότητας και τον υπολογισμό του δείκτη Ικανότητας Αποπληρωμής Τοκοχρεωλυσίων, θα θεωρηθεί ότι ο φορέας λαμβάνει δάνειο συγκεκριμένης διάρκειας και επιτοκίου, τα οποία ορίζονται στο σχετικό πίνακα του Προσαρτήματος της Οικονομοτεχνικής Μελέτης (Πίνακες Προβλέψεων Βιωσιμότητας και Απολογιστικών Στοιχείων Φορέα). |  |
| **14** | **Στοιχεία τεκμηρίωσης των υφιστάμενων θέσεων απασχόλησης.**  Υποβάλλονται |  |
| 14.1 | οι υποβληθείσες ΑΠΔ για τους τελευταίους 12 μήνες πριν την υποβολή της αίτησης υπαγωγής, συνοδευόμενες από τις αντίστοιχες μηνιαίες καταστάσεις μισθοδοσίας της επιχείρησης ή εναλλακτικά Υπεύθυνη δήλωση του νόμιμου εκπροσώπου του φορέα της επένδυσης ψηφιακά υπογεγραμμένη που δηλώνει τις θέσεις απασχόλησης της επιχείρησης εκφρασμένες σε ΕΜΕ για τους τελευταίους 12 μήνες πριν την υποβολή της αίτησης υπαγωγής  **Σημειώνεται ότι για τα επενδυτικά σχέδια του πρωτογενούς τομέα όπου ο φορέας απασχολούσε εργαζόμενους με εργόσημο (π.χ. απασχολούμενοι ως εργάτες γης σε εργασίες καλυπτόμενες από την ασφάλιση του ΟΓΑ) για να ληφθούν υπόψη στον υπολογισμό των ΕΜΕ υφιστάμενης απασχόλησης, θα πρέπει να τεκμηριώνεται ο αριθμός των ημερών εργασίας που απασχολήθηκαν στην εξεταζόμενη επιχείρηση. Για την τεκμηρίωση μπορούν να υποβληθούν ως δικαιολογητικά: ενδεικτικά αναφέρονται τα αντίγραφα των εργοσήμων και επίσημο έγγραφο του ασφαλιστικού φορέα βάσει του οποίου τεκμηριώνονται οι ημέρες εργασίας για κάθε εργαζόμενο του φορέα (που απασχολούνταν με εργόσημο) για τα αντίστοιχα διαστήματα που αναφέρονται στην προκήρυξη ή εναλλακτικά Υπεύθυνη δήλωση του νόμιμου εκπροσώπου του φορέα της επένδυσης ψηφιακά υπογεγραμμένη που δηλώνει τους απασχολούμενους εργάτες γής της επιχείρησης εκφρασμένες σε ΕΜΕ για τους τελευταίους 12 μήνες πριν την υποβολή της αίτησης υπαγωγής.** |  |
| 14.2 | αρχείο xls (Πίνακας υφιστάμενης απασχόλησης) με την ονομαστική κατάσταση των εργαζομένων για το τελευταίο δωδεκάμηνο πριν την αίτηση υπαγωγής (βάσει υποδείγματος αναρτημένου στην ιστοσελίδα του αναπτυξιακού νόμου), ή σχετική εκτυπωμένη αναφορά πληροφοριακού συστήματος της επιχείρησης που περιέχει τα στοιχεία του υποδείγματος |  |
| 14.3 | Στην περίπτωση που ο φορέας λαμβάνει βαθμολογία για την αύξηση της απασχόλησης με έμφαση στο εξειδικευμένο προσωπικό (ποσοστό % πτυχιούχων (Πανεπιστήμιο, ΤΕΙ) καθώς και των πτυχιούχων μέσων επαγγελματικών σχολών (ΙΕΚ, ΔΙΕΚ κλπ) στις νέες θέσεις εργασίας), υποβάλλεται με συμπληρωματικό έγγραφο ονομαστική κατάσταση των απασχολούμενων πτυχιούχων (Πανεπιστήμιο, ΤΕΙ) και μέσων επαγγελματικών σχολών (ΙΕΚ, ΔΙΕΚ κλπ) εφόσον δεν επισημαίνονται στο παραπάνω αρχείο xls ή δεν προκύπτει από τις υποβληθείσες καταστάσεις μισθοδοσίας. |  |
| **15** | **Στοιχεία τεκμηρίωσης της διαθεσιμότητας του τόπου εγκατάστασης για επενδυτικά σχέδια που πρόκειται να υλοποιηθούν σε νέο ιδιόκτητο ή σε μισθωμένο χώρο (γήπεδο ή ακίνητο).** |  |
| 15.1 | Σε περίπτωση εγκατάστασης σε ιδιόκτητο χώρο, υποβάλλονται τίτλος κυριότητας και πιστοποιητικό μεταγραφής αυτού στο αρμόδιο Κτηματολογικό Γραφείο. |  |
| 15.2 | Σε περίπτωση εγκατάστασης σε μη ιδιόκτητο χώρο, υποβάλλεται σύμβαση μίσθωσης με αντίστοιχη εγγραφή δήλωσης στην αρμόδια ΔΟΥ. Σε άλλη περίπτωση, δήλωση ιδιοκτήτη (ιδιωτικού ή δημόσιου φορέα) για την πρόθεση πώλησης ή μίσθωσης για το σκοπό της επένδυσης, στην οποία θα αναφέρονται και οι όροι αυτής (κόστος, διάρκεια, κα). Σε περίπτωση που το επενδυτικό σχέδιο περιλαμβάνει δαπάνες ανέγερσης, ή επέκτασης κτιριακών εγκαταστάσεων, θα πρέπει στους όρους της μίσθωσης να τεκμηριώνεται διάρκεια κατ΄ ελάχιστον τεσσάρων ετών μετά από την εκτιμώμενη ημερομηνία ολοκλήρωσης των μακροχρόνιων υποχρεώσεων. |  |
| 15.3 | Σε περίπτωση εγκατάστασης σε Βιομηχανικές και Επιχειρηματικές Περιοχές (Β.Ε.ΠΕ.),  Επιχειρηματικά Πάρκα (Ε.Π.) εξαιρουμένων των Επιχειρηματικών Πάρκων Ενδιάμεσου Βαθμού Οργάνωσης (Ε.Π.Ε.Β.Ο.), Τεχνολογικά Πάρκα και Θύλακες Υποδοχής Καινοτόμων  Δραστηριοτήτων (Θ.Υ.Κ.Τ.), όπου ο φορέας ***αιτείται*** *αυξημένα ποσοστά ενισχύσεων σύμφωνα με την παρ. 2 βα του άρθρου 10 της οικείας προκήρυξης, επιπρόσθετα των ανωτέρω (i ή ii)* υποβάλλονται:  α) **βεβαίωση νόμιμης υπόστασης και λειτουργίας** του ειδικού φορέα υποδοχής  β) **Σαφής αναφορά στην υπεύθυνη δήλωση του Προσαρτήματος 1,** ότι εντός του  χώρου υποδοχής δεν ασκείτο κατά το χρόνο υποβολής της αίτησης υπαγωγής ίδια ή παρεμφερής (ίδιο τετραψήφιο ΚΑΔ) οικονομική δραστηριότητα από τον φορέα. |  |
| **16** | **Έγκριση χρηματοδοτικής μίσθωσης για την απόκτηση καινούριου μηχανολογικού και λοιπού εξοπλισμού.** |  |
| 16.1 | Έγκριση χρηματοδοτικής μίσθωσης στην οποία αναφέρονται το είδος και το κόστος του εξοπλισμού, η διάρκεια της μίσθωσης, το επιτόκιο, οι όροι για την απόκτηση της κυριότητας του εξοπλισμού με τη λήξη της μίσθωσης και λοιποί όροι. |  |
| **17** | **Στοιχεία τεκμηρίωσης για την αξιοποίηση διατηρητέου κτιρίου ή επαναλειτουργίας βιομηχανικής μονάδας που έχει παύσει την λειτουργία της** |  |
| 17.1 | **Αξιοποίηση διατηρητέου κτιρίου:**  ΦΕΚ δημοσίευσης της πράξης χαρακτηρισμού διατηρητέου κτιρίου. |  |
| 17.2 | **Επαναλειτουργία βιομηχανικής μονάδας που έχει παύσει την λειτουργία της δύο (2) τουλάχιστον έτη πριν την ημερομηνία υποβολής της αίτησης υπαγωγής:** |  |
| 17.2.1 | Βεβαιώσεις αρμόδιων αρχών ή και λοιπά στοιχεία από τα οποία να τεκμηριώνεται ότι η βιομηχανική εγκατάσταση έχει κλείσει δύο (2) τουλάχιστον έτη πριν την ημερομηνία υποβολής της αίτησης υπαγωγής (ενδεικτικά, βεβαίωση ΓΕΜΗ ή δήλωση μεταβολών ΔΟΥ για την παύση λειτουργίας της εγκατάστασης ή τη θέση σε εκκαθάριση ή συγκεντρωτικές καταστάσεις μισθοδοσίας και λογαριασμοί καταναλώσεων, των τελευταίων περιόδων παραγωγικής και μη παραγωγικής λειτουργίας) |  |
| 17.2.2 | Πιστοποιητικό από ανεξάρτητο εκτιμητή μηχανικό ή από επίσημο φορέα (π.χ. Τεχνικό Επιμελητήριο της Ελλάδος) στο οποίο θα αναφέρεται η εμπορική αξία των ακινήτων (κτίρια) αφαιρουμένης της αξίας του γηπέδου επί του οποίου έχουν ανεγερθεί και θα βεβαιώνεται ότι η κατασκευή τους είναι σύμφωνη με την πολεοδομική και λοιπή νομοθεσία. Σε περίπτωση που τμήμα των κτιριακών εγκαταστάσεων έχει ρυθμιστεί με τον Ν.4495/2017 ή προγενέστερο νόμο, το πιστοποιητικό θα πρέπει να περιλαμβάνει επιμέρους εκτίμηση του κόστους αυτών. |  |
| 17.2.3 | Έκθεση από πραγματογνώμονα Τεχνικού Επιμελητηρίου της Ελλάδος ή άλλου επίσημου φορέα για την εμπορική αξία και την κατάσταση του εξοπλισμού καθώς και την δυνατότητα επαναλειτουργίας του. Στην έκθεση θα βεβαιώνεται η παλαιότητα του εξοπλισμού με βάση την ημερομηνία κτήσης του όπως προκύπτει από το μητρώο παγίων της επιχείρησης. |  |
| **18** | **Πρόσθετα Δικαιολογητικά Τεκμηρίωσης Βαθμολογίας** |  |
| 18.1 | Δεικτών ωριμότητας επενδυτικού σχεδίου  1. Περιβαλλοντική αδειοδότηση ανά ενότητα και ανά περίπτωση (π.χ. ΑΕΠΟ, ΠΠΔ, κ.λ.π.) 2. Έγκριση δόμησης /Άδεια κατασκευής ανά ενότητα και ανά περίπτωση   Για τα επενδυτικά σχέδια πρωτογενή τομέα: άδεια κατασκευής σύμφωνα με την παρ.19, περ i Πρόσθετα δικαιολογητικά επενδυτικών σχεδίων του τομέα πρωτογενούς γεωργικής παραγωγής. Για τα επενδυτικά σχέδια που αφορούν τη μεταποίηση: Προέγκριση οικοδομικής άδειας και βεβαίωση όρων δόμησης. |  |
| 18.2 | Δεικτών αξιολόγησης φορέα επενδυτικού σχεδίου Σε περίπτωση νεοσύστατου φορέα, υποβάλλονται:   * Υπεύθυνες δηλώσεις των μετόχων/εταίρων του φορέα (που υπογράφονται ψηφιακά από τους εταίρους (φυσικά πρόσωπα) ή από τους νόμιμους εκπροσώπους (νομικά πρόσωπα)) όπου δηλώνουν σε ποιές επιχειρήσεις συμμετέχουν, το ποσοστό συμμετοχής τους και την κατηγορία Βιβλίων των επιχειρήσεων αυτών. (Σε περίπτωση μη ύπαρξης συμμετοχών υποβάλλεται Υ/Δ με σχετική επισήμανση). * Για τις επιχειρήσεις που συμμετέχουν οι μέτοχοι/εταίροι του φορέα με ποσοστό 25% και άνω υποβάλλονται οι οικονομικές καταστάσεις της τελευταίας κλεισμένης διαχειριστικής χρήσης (Για τις επιχειρήσεις που τηρούν απλογραφικό λογιστικό σύστημα υποβάλλεται συνοπτικός πίνακας οικονομικών στοιχείων από τα στοιχεία του οποίου προκύπτει η βαθμολογία των σχετικών κριτηρίων (σύμφωνα με το υπόδειγμα του Προσαρτήματος του Παρατήματος Γ) ο οποίος υπογράφεται από τον νόμιμο εκπρόσωπο και τον λογιστή της επιχείρησης, |  |
| 18.3 | Στοιχεία τεκμηρίωσης υφιστάμενων δανείων και συμβάσεων χρηματοδοτικής μίσθωσης (leasing) για τον υπολογισμό του σχετικού Δείκτη (Ικανότητα αποπληρωμής τοκοχρεολυσίων δανείων μετά την επένδυση) Για τα υφιστάμενα δάνεια του φορέα, υποβάλλεται επίκαιρη επιστολή του φορέα χορήγησης κάθε δανείου, για τις μελλοντικές τοκοχρεωλυτικές δόσεις μέχρι την αποπληρωμή τους.  Για τις υφιστάμενες μισθώσεις χρηματοδοτικής μίσθωσης υποβάλλεται επίκαιρη επιστολή του φορέα χορήγησης στην οποία αναφέρονται τα μελλοντικά μισθώματα (με ανάλυση τοκοχρεολυσίου) |  |
| **19** | **Στοιχεία τεκμηρίωσης χαρακτήρα κινήτρου** |  |
| 19.1 | Για υφιστάμενους φορείς με βιβλία Γ’ κατηγορίας (βάσει ΕΓΛΣ), υποβάλλεται ανάλυση του λογαριασμού λογιστικής 15 «Ακινητοποιήσεις υπό Εκτέλεση» για τα υποβληθέντα ισοζύγια α) του οριστικού της τελευταίας κλεισμένης διαχειριστικής χρήσης και β) του ισοζυγίου του προηγούμενου μήνα πριν την υποβολή της αίτησης υπαγωγής. Σε περίπτωση που εμφανίζονται χρεωστικά υπόλοιπα, υποβάλλεται αναλυτική περιγραφή των δαπανών και των έργων στα οποίες αφορούν και σχετική τεκμηρίωση (π.χ. παραστατικά δαπανών, δελτία αποστολής, συμβάσεις έργου, κ.α) προκειμένου να τεκμηριώνεται ότι δεν υπάρχει έναρξη εργασιών του υπό εξέταση επενδυτικού σχεδίου πριν την ημερομηνία αίτησης υπαγωγής. |  |
| **20** | **Στοιχεία τεκμηρίωσης δαπανών εκτός περιφερειακού χαρακτήρα** |  |
| 20.1 | **Δαπάνες για αποκατάσταση μολυσμένων χώρων.**  Υποβάλλεται Πιστοποιητικό από ανεξάρτητο εκτιμητή μηχανικό ή από επίσημο φορέα (π.χ. Τεχνικό Επιμελητήριο της Ελλάδος) στο οποίο θα αναφέρεται η εμπορική αξία του γηπέδου πριν και μετά την αποκάσταση/υλοποίηση της επένδυσης. |  |
| 20.2 | **Δαπάνες για ανακύκλωση και επαναχρησιμοποίηση αποβλήτων.**  Υποβάλλεται τεκμηρίωση με αντιπαράδειγμα για τον υπολογισμό των **πρόσθετων** επενδυτικών δαπανών που είναι απαραίτητες για να πραγματοποιηθεί η επένδυση σε καλύτερες ή αποδοτικότερες δραστηριότητες ανακύκλωσης ή επαναχρησιμοποίησης σε σύγκριση με μία συμβατική μονάδα επαναχρησιμοποίησης και ανακύκλωσης ιδίας δυναμικότητας που θα κατασκευαζόταν ελλείψει της ενίσχυσης. |  |